ཁོང་ཆུང་དུས་ནས་རོལ་དབྱངས་ལ་དགའ་ཞེན་ཤིན་ཏུ་ཆེ་བ་མ་ཟད་སྐད་ངག་སྙན་མོ་ཞིག་ཀྱང་ལྷན་སྐྱེས་སུ་མངའ་བས།བོད་ཀྱི་གླུ་བ་གྲགས་ཅན་དགེ་རྒན་ཡར་དུང་དང་རོལ་མོ་དགེ་རྒན་ཆོས་རྒྱ་མཚོ་སོགས་ཀྱི་གསོ་སྐྱོང་དང་མཛུབ་སྟོན་འོགལོར་ཁོང་གི་གླུ་དབྱངས་ཐོག་མ་གངས་ལྷ་མེ་ཏོག་ཞེས་པ་དེ་ཕབ་བསྐྲུན་བྱས་པར་རོལ་དབྱངས་ཆེད་མཁས་པ་ཚོས་གདེང་འཇོག་ཚད་མཐོན་པོ་ཐོབ།ལོ་དེར་མཚོ་སྔོན་མི་དམངས་ཀུན་ཁྱབ་རླུང་འཕྲིན་ལས་ཁུངས་ཀྱིས་གཉེར་བའི་བོད་ཀྱི་ལོ་སར་དགོང་ཚོགས་སུ་ཞུགས་ཏེ་གླུ་དབྱངས་གངས་ལྷ་མེ་ཏོག་ཞེས་པ་དེ་གངས་རིའི་ལྗོངས་ཀྱི་བོད་རིགས་སྤུན་ཟླ་ཡོངས་ལ་ལོ་སར་གྱི་ལེགས་སྐྱེས་སུ་ཕུལ་བར་བོད་ཁུལ་ཙམ་དུ་མ་ཟད་རྒྱལ་ཕྱི་ནང་གི་གཟིགས་མོ་བ་མང་པོའི་ཡིད་ཀྱི་དང་བ་དབང་མེད་དུ་འདྲེན་པར་བྱས་ཏེ་ཀུན་གྱིས་དགའ་བསུ་ཆེན་པོ་བྱས།དུས་མཚུངས་སུ་གངས་ལྷ་མེ་ཏོག་ཅེས་པའི་གླུ་གཞས་དེའང་ཕོ་མོ་རྒན་གཞོན་རིས་སུ་མ་ཆད་པའི་ངག་ནས་གྱེར་ཐུབ་པའི་ཧ་ཅང་ཁྱབ་བརྡལ་ཆེ་བའི་དེང་རབས་གླུ་གཞས་ཤིག་ཏུ་གྱུར།